經數:一七六四

經名:大般涅槃經義記卷第八

頁數:八四一

上	欄

辯. 後總經歎. 歎中初言亦名施主明能益他.

能攝佛法施衆生故. 見如來等彰其益已. 能

調已下復明益他. 善能護下復明益已. 此第

二竟. 以是義故不退之心不名佛性是第三

段明前不退不名佛性汝不可以有退心故

言無性下是第四段明退心人不無佛性. 然

此一文義有兩兼. 近則明前退心之人不無

佛性顯其非外. 遠則廣上然不失壞擧修得

果明本有性1故非外. 以有性故終必得果名

不失壞. 於中有二. 一明退人終必得果. 二師

子言云何有退不退以下明退心人終所起

行. 初中不可以有退心言無佛性遮其無見.

二譬如二人俱聞已下擧得顯有. 以是義故

我經說下結成有性. 就擧得中先喩後合. 喩

中有四. 一二人俱發喩. 二路値下訪問所心

喩. 三聞是事已一人悔下有進有退喩. 四時

悔還者見是事下退人後得喩. 初中二人喩

修行者. 進退兩分說爲二人. 俱聞他方有七

寶等喩聞正法. 說生死外有佛可心名聞他

方. 山喩涅槃. 泉喩佛性. 有能到者永斷貧等

聞到有益. 得涅槃財名斷貧窮. 證性常住名

增壽命. 唯路懸等聞修有苦. 時彼二人俱欲

共往喩起思惟思欲趣向. 一人嚴下喩明修

行. 先明二人起行因別. 相與前進正明修行

第二段中路値一人多齎寶等喩逢如來.

便前問等喩問所心. 其人若下喩佛爲說. 先

明所心2有實不虛. 後彰往者有苦不謬第

三段中先明二人進退兩心. 先退後進. 是時

二人一則悔下進退兩行. 先退後進第四

中	欄

段中悔人後得文顯可知合中寶山喩涅槃

等合上初段. 所逢人下合第二段. 一人還下

合第三段. 初先正合進退兩人. 下約論性. 明

人雖退性常不變. 於中初法次喩後合. 菩提

道中終無退下合第四段退人後得. 先出道

理. 菩提道中終無退者雖退還復必當得故.

次擧前喩後合可知. 前喩及合合爲第二擧

得顯有. 自下第三結成有性. 以退心人終得

義故我經中說一切有性上來第一明退心

人終必得果自下第二明所起行. 師子先

問. 云何有退終得不退. 下佛爲辯. 於中初先

總擧讚嘆. 若修三十二相業緣得名不退是

總擧也. 名菩薩下是嘆勝也. 修此業者名道

衆生故名菩薩. 道生中大名摩訶薩等. 堅守

正道名不動轉. 能攝菩提饒益衆生名憐. 一

切. 超過二乘名勝一切聲聞緣覺. 更無退失

名阿毘跋. 次別顯之. 後總結嘆上來廣前

所證理法下次廣上能證行法. 何故須廣. 前

約菩提因之與果明能證法未論涅槃故下辯

之. 又上文中明佛菩薩有行有眼能見佛性.

未明凡夫二乘人等證行有無. 故下辯之. 明

凡二乘亦有縛解修得之義. 文中初先開列

四門. 下廣辯釋. 其四門者衆生不思是第一

門. 佛境不思是第二門. 業果不思是第三門.

佛性不思是第四問. 四中初一是修證人無

一神主而能相續究竟得果故曰不思. 後三

證法佛境是果. 大般涅般是佛境界. 隨化去

流實則常□故曰不思. 業果佛性此二是因.

業果緣因緣因之行前後相起. 能生爲業. 所

下	欄

生爲果. 業果不斷. 究竟佛德故曰不思. 佛性

正因. 性隨緣染而無失壞. 終可顯了成大涅

槃故曰不思. 是中宗意不欲明性. 擧性爲成

大涅槃矣. 何以下釋. 如是四法皆悉是常常

故不思是總釋也. 佛境佛性是常可知. 一切

衆生云何名常. 一切衆生眞識爲體. 眞爲體故

起相不絶故名爲常. 所修業果云何名常. 亦

以眞識依持力故起行不斷故名爲常下別

釋之. 初先廣前衆生不思. 有二因下廣前業

果不可思儀. 衆生佛性爲悉共有爲各各下

廣前佛性不可思議. 十六國下廣前佛境不

可思議. 初中有三. 一就前際明諸衆生常不

可思. 二斷常下約就後際明諸衆生常不可

思. 三是故下結. 初中衆生煩惱覆障故名常

者以如來藏依持力故煩惱不斷. 常爲彼覆

故名爲常. 第二段中初明衆生斷□先際. 常

有煩惱故名無常. 所受樂下明證後[&FFFF]#涅槃常

法故得名常. 前中初言斷常煩惱故名無常

以理正辯. 若言已下破他定常常不可斷. 何

故修習八聖道分爲斷衆苦衆苦若斷卽名無

常□邪顯正. 證常可知. 第三結中是故我言

衆生惱覆不見佛性不得涅槃順結初段. 反

結後段. 云何結初. 順明衆生從本已來常爲

惱覆故不見性不得涅槃. 云何結後. 反明衆

生煩惱覆故不見佛性不得涅槃. 卽顯斷故

能見佛性得大涅槃故名爲常

下次廣上業果不思. 文中有二. 一明縛解業

果不思. 二師子言衆生陰空誰受敎下明其

修道業果不思. 前明縛解令人斷縛以心解

經數:一七六四

經名:大般涅槃經義記卷第八

頁數:八四二

上	欄

脫. 後彰修道便人修業以心其果. 就縛解中

有五問答. 前三就凡明有縛解. 後二就彼二

乘之人明有縛解. 就前三中初師子吼廣以

多義難縛解如來釋有. 第二師子擧無我

人難無縛解. 如來釋有. 第三師子乘言重難

如來爲解. 初中師子廣以三義難無縛解. 一

擧如來所說二因難無縛解. 一切淨法有二

因生故應無縛. 一切染法有二因生故應無

解. 二擧五陰生滅無人難無縛解. 三擧五陰

前後生滅不常不斷難無縛解. 以不常故前

不至後故應無縛. 以不斷故後生不絶故應

無解. 難意如是. 文中初法次喩後合. 下就結

難下佛答之. 先○許說. 後正爲解. 前三難

中但釋後1一明其有縛. 若得親下彰其有解.

縛中有三. 一從現起中. 二名無差下從中起生.

三生時 諸根具不具下從生起縛. 初中先明

現陰死相. 法喩及合文顯可知. 下明從現起

中陰相. 先法次喩. 喩中有二. 一擧燈生闇滅

爲喩. 二2擧印印泥爲喩. 印喩有四. 初印印

泥印與泥合明現起中喩. 二印滅下現滅中

成喩. 三而是下前不至後喩. 四文非下後藉

前生喩. 下合顯法. 就印喩中但合後三. 現滅

中生合第二句. 是現在下合第三句. 中陰五

陰亦非自下合第四句. 如印印下擧喩以帖.

但牒第二自下第二明中起生. 於中先辯

中陰之相. 中陰二下明中起生. 前中三句. 一

約對現陰辯其同異. 名雖無差是其同也. 五

陰名同故曰無差. 時節各異是辯異也. 時別

中現故曰各異. 二約眼分別. 現陰粗故肉眼

中	欄

能見. 中陰細故唯天眼見. 三約食分別. 現陰

粗故多藉拙食. 中陰細故多藉三食. 所謂思

觸及與識食. 意猶識也. 四食如何. 論釋不同.

依如成實□果飯等名爲□食. 思心□食令

命不絶名爲思食. 冷煖等觸名爲觸食. 心識

持身令不滅壞名爲識食. 若依毘曇一切色

法持身不壞悉名□食. 心數法中思爲思食.

觸爲觸食. 六識心王名爲識食. 此經所說多

同毘曇. 然今從多宣說中陰但有三食. 理實

於中亦有□食. 如雜心說食何等物. 3女人中

陰還食人中所食香氣. 餘亦如是下明起

生. 先法後喩. 法中五句. 一明中陰有二種思

謂善與惡. 二明中陰起二覺觀謂善與惡. 惡

業熏心生於惡念名惡覺觀. 善業熏心生於善

念名善覺觀. 三於父母交會之時乘業趣向.

四到生處起三煩惱. 男人受生於母生愛. 見

母是已交會女人所以生愛. 於父生瞋. 見父

是其所競男子所以生瞋. 父精出時謂是已

許暢已□精是以歡喜. 此謂已有是見. 煩惱

三毒分之是癡分攝. 女人受生□前可知. 五

以是下明由三惑壞中起生. 上來法說如印喩

之自下第三明從生陰起於繫縛. 四句辯之.

一明生時根具不具. 爲依具根集起煩惱所

以論之. 二明依根發生煩惱. 生愛生癡及生

倒見. 三明下惱發生諸業業生煩惱. 四結成

縛義. 是名繫縛結成之縛. 以是義故名五陰

生結成果縛上來明縛. 下次明解. 初法次喩

後合下結. 法中初明親近善人. 便得聞下聽

聞正法. 以聞法下明繫念思. 得大慧下明如

下	欄

說行. 行有八句. 喩合及結文皆可知第二

對中師子初先擧無我人難無縛解. 空中無

刺. 云何言拔難無解也. 陰無繫者云何繫縛

難無縛也. 下佛答之. 明有煩惱繫縛五陰名

色縛生所以有縛. 離此名解. 文中先明煩惱

繫陰離之名解. 後彰名色繫縛衆生離之名

解. 前中初法. 法中明縛略不論解. 煩惱縛法

攬之成陰名縛五陰. 惱陰同體故言無別. 下

約4喩縛解雙論. 兩喩兩合文顯可知. 下次明

其名色縛生離之名解. 如說名色繫縛衆生

明其有縛. 名色猶是向前五陰. 攬之成人名

縛衆生. 名色若 滅則無衆生彰其有解. 離名

色已無別衆生離衆生已無名色約就前解

明人與法同體無別. 以同體故但離名色則

無衆生. 但離衆生亦無名色. 亦名名色繫縛

生等約就前縛明人與法同體無別. 以同體

故但有名色則縛衆生. 但有衆生亦縛名色.

第三對中師子初先執人異法難破向前名色

縛生生縛名色. 初言如眼不自見等自立道

理. 云何如來說言名色繫縛名色難破佛義.

何以故下釋顯難意. 先自徵責. 如來上來未

曾宣說名色還復繫縛名色. 我以何故爲此

難問. 下對釋之. 如來向前宣說名色卽是衆

生復言衆生卽是名色以是義故若言名色

繫縛衆生卽是名色繫縛名色下佛答之.

答意如何. 彰彼名色集成衆生生外更無故

說卽是. 假實相縛非實縛實. 是故不得宣說

名色還縛名色. 文中初先機縛正答. 先喩

次合後結可知. 若離已下就解以答. 良以生

經數:一七六四

經名:大般涅槃經義記卷第八

頁數:八四三

上	欄

法無別體故遠離名色. 卽得名爲衆生解脫

是故下結上來就凡明有縛解. 下論二乘

有兩問答. 師子初先乘前難後. 若有名色是

繫縛者諸阿羅漢未離名色亦應繫縛. 佛答

有二. 一約有餘涅槃以答. 二譬如下約就無

餘涅槃以答. 前中初先汎擧二脫. 次列其名.

斷生死因名爲子斷. 滅生死果名爲果斷. 下

約二脫以答其問. 答意如何. 明阿羅漢現無

煩惱故無子縛. 陰身未滅故有果縛. 文有四

句. 一明羅漢已斷子縛. 二未斷果下明有果

縛. 於中初先明其有縛. 不見佛性不得菩提

彰其無解. 三以是義故可言果縛結前第二.

不得說言名色繫縛結前第一下就無餘以

答其問. 明阿羅漢現斷煩惱後報不生是故

一切繫縛悉無. 文中先喩. 如油未盡明則不

滅反喩羅漢因滅果存. 若油盡者滅卽無疑

順喩羅漢因盡果喪. 下合顯法. 先合反喩. 若

得斷下合後順喩自下師子乘佛前言難喩

乖法. 初言燈油二性各異明喩異法. 燈熱油

冷名性各異. 衆生煩惱不如是等彰法異喩.

衆生煩惱則不如是總明其異. 下別顯之. 別

中三番. 一明衆生卽是煩惱. 二明衆生卽是

五陰. 三明煩惱卽是五陰. 以此相卽故不同

喩. 云何已下結難徵佛法喩□別. 云何如來

取燈爲喩下佛答之. 答意如何. 明前喩者

但取少分非是全喩. 文中有四. 一擧八喩彰

其所異. 二凡所引喩不必盡下立少分喩彰

其所同. 三離水無下准於前法更立異喩. 四

若欲得合彼燈喩下唯於前喩更立異法

中	欄

就初段中先擧八喩. 喩實有十. 簡去少分及

與多分故但言八. 次列其名. 下廣辯釋. 雖擧

八喩爲對最後遍喩辯異餘乘論之第二段

中初先汎論. 一切引喩不必盡取或取少分或

多或全. 次立兩種少分之喩. 我言燈者約之

顯前第三段中准於前法更立異喩. 兩喩

兩合. 文顯可知第四段中准於前喩更立異

法用合燈喩. 諦聽我說○聽許說. 下正合之.

合以顯法. 炷喩二十五有之身. 油喩愛結. 明

喩智慧. 除破黑闇喩滅無明. 煖喩聖道. 如燈

油盡明二則滅牒擧其喩. 衆生愛盡合油盡

也. 其明滅者喩智慧滅. 其二滅者喩彼變易

生死果滅. 此等滅故證見佛性. 見佛性故雖

有眞實法身名色不能縛繫. 亦可應化名色

不縛. 以不縛故雖現在於二十五有不爲其

汚下次明其修道業果. 初明有修. 如說偈

下明所修行. 前中經文有三問答. 初師子吼

擧無我人難無修道. 衆生陰空誰有受敎修

集道者. 下佛答之. 明雖無人而有念心智慧

心等相續不斷故有修道. 第二師子乘言重

問. 念等盡滅無所成辯又無增長云何有修.

於中初言如是等法念念滅者牒佛前言難無

成辯. 是念念滅重牒前言. 難無增長. 准下

答文此言略少. 若具應言是念念滅云何增

長. 亦相似下牒佛前言明定相似難無增長.

云何修1習總以結徵下佛答之. 先對初句

明有成辯. 汝言念念滅云何增下對第二句

明雖生滅而有增長. 如犢子下對第三句雖

念念滅明後過前非定相似. 初中如燈雖念

下	欄

念滅而破闇冥喩有成辯. 次合顯法. 下復重

擧三喩顯之. 此卽是其先後喩也. 第二段中

言念念滅云何增長擧其難意. 心不斷故名

爲增長法說明增. 如人誦下五喩顯之. 第三

段中初 先立喩明有增長. 譬如犢子生便心

乳實無人2敎擧其喩. 雖念念滅初飢後飽故

不相似明後過前. 若相似者不應異生破定

相似. 若言相似不應異飢更有飽生下約顯

法. 衆生修道亦復如是合前犢子生便心乳.

初雖未下合前初飢後飽等言自下第三師

子擧彼須陀洹人生於惡國難破向前增長之

義. 文中初言須陀洹人雖生惡國猶故持戒

不殺盜等擧佛舊言. 下就設難. 難中有三. 初

須陀洹陰卽此處滅不生惡國修道亦爾不至

惡者將身類道明不至後. 須陀以前無道之

身名爲惡國. 無漏聖王不居中故. 後得道身

名爲淨國. 無漏居故. 彼現五陰不至惡國. 聖

道亦爾道不至後. 後則劣前云何相似尙不

相似焉有增長如犢飮乳. 二若相似下難後

似前. 若後似前何故不生淨妙國土而生惡

國. 三若惡國陰非須陀下遮佛非義. 若佛宣

說生惡國者. 非須陀洹故不似前. 云何不作

殺盜等惡下佛答之文別有四. 先答第三.

次答第二. 復答第三. □答第一. 故有四文. 初

言須陀雖生惡國終不失於須陀名者答第三

中若惡國陰非須陀洹. 明雖生惡不得言非.

陰不相似是故我引犢子爲喩答第二難明後

過前. 非直相似是故說言陰不相似. 如犢飮

乳初飢後飽云何不似. 去涅槃界近於前故

經數:一七六四

經名:大般涅槃經義記卷第八

頁數:八四四

上	欄

雖生惡國以道力故不作惡者釋第三中云何

而得不作惡業明由道力. 初先法說. 如香

山下四喩顯之. 就初喩中譬如香山有師子

王喩須陀洹現陰身中有無漏道. 一切鳥獸

無敢近者喩惡不生. 有時是王至雪山者喩

無漏道流至末後得道身中. 一切鳥獸猶不

住者不敢住於空香山中. 彼空香山喩須陀

洹中間所受無道之身. 由前道故惡業不行.

下合可知. 後之三喩倂擧總合文皆可識

須陀洹陰於此滅下□答初難. 先答初中須

陀洹陀於此處滅不至惡國. 明後所受猶故

是其須陀洹陰非全不至. 文中初法次喩後

合. 譬如人下答初難中修道亦爾不至惡國.

明後還得非全不至. 初先立喩. 如人巨富喩

須陀洹現備聖德. 唯有一子喩須陀洹現在

造作次生之業. 先已終沒喩彼生業起已謝

往. 其子有子在他土者彼業所生未來之果

名子有子. 果起在當名在他土. 其人終已喩

須陀洹現報遷滅. 孫聞是已收其産業喩須

陀洹無道身中起無漏得. 得彼過去所修聖

道. 所得聖道過修非今名知財貨. 非其所作

得之無障名爲收取無遮護者. 何以下釋. 相

續[&FFFF]#[&FFFF]#名爲姓一. 下合可知上明有修. 下

次明其所修業果. 師子先問. 如來次答. 有難

解者下復重顯初中師子先擧昔偈. 偈中

上半明三學因. 後半明得涅槃之果. 此卽是

上業果不思. 下問云何但問上半. 下佛答中

先解上半明三學行. 壞疑心者爲修道下釋

後半偈明近涅槃. 又釋前半明其行體. 釋後

中	欄

半偈明次第成. 前中三番. 初番明其護小乘

行. 第二明其凡夫行. 第三明其息煩惱行.

亦可初番總利自他. 修爲衆生名爲利他. 心

無取著說爲自利. 第二一番偏明利他. 第三

一番偏明自利. 初中先別. 後總結之. 別中先

戒. 戒中初先擧劣顯勝. 云何眞下辯勝過劣.

先問次釋. 若爲度脫一切生等是利他也. 如

是修時不見戒等是自利也. 不見戒者不見

戒體. 體謂色等. 不見相者不見戒行防禁之

相. 餘者可知. 若能下結定中亦先擧劣顯

勝. 初問次辯. 後結顯過. 云何眞下辯勝過劣.

先問次辯. 初爲生等明其利他. 句別十二. 作

是行下彰其自利. 不見三昧不見定體. 體謂

定數. 不見相者不見定心寂靜之相. 餘者可

知. 若能下結慧中亦先擧劣顯勝. 初問次

辯後結顯過. 云何眞下辯勝過劣. 先問次辯.

先明1其利他. 如是修下明其自利. 不見慧者

不見慧體. 體謂慧數. 不見相者不見智慧能

分別相. 餘者可解. 是則不結. 上來廣辯下

總結之. 修集如是戒定慧等結前勝也. 不能

已下結上劣也第二番中先明修戒. 爲破

十六惡律儀者. 雜心論中宣說十二. 彼十二

中十種同此. 所謂屠羊養□養□捕魚捕鳥

獵師作賊魁膾獄卒及與□龍. 兩種異此屠

犬伺獵能爲下結次明修定. 先問次辯能

斷一切三昧是其總也. 所謂下別. 無身三昧

是空處定. 無邊心者是識處定. 緣無邊識名

無邊心. 淨聚三昧無所有定. 能於多緣心聚

一處故名淨聚. 世邊三昧依之起於有邊之

下	欄

見. 世斷三昧依定計斷. 世性三昧依之計於

八萬劫外有其冥性. 世丈夫者依定計有冥

初丈夫. 非相可知. 若能下結慧中初問次

辯其相. 能破世見是其總也. 所謂下別. 別中

有七. 一能破於二十身見. 一一陰中各有四

句. 二常卽我下破斷常見. 先常後斷. 三作名

我下破我我所見. 見我爲我. 色爲我所. 作

受互論故有兩句. 四無作無受自生已下破

自然見. 五無作無受悉自在天破無因見. 六

無作無受悉時節下破時節見. 七作受悉無

破五大見. 若能下結第三番中修戒淨身

破身口惡修定靜心破離意惡. 此除事過. 修

慧壞疑破迷理過下次解釋雜親近涅槃.

句別有十. 前四自爲壞疑爲修是一句也. 修

爲見性是兩句也. 見性爲得阿□菩提是三

句也. 爲得涅槃是四句也. 下六爲他. 爲斷衆

生一切生死斷其苦果. 一切煩惱斷其惑因.

一切有者爲斷衆生二十五有. 一切界者斷

其三界. 一切諦者斷苦集諦. 初一爲斷貫此

諸句. 此五爲生斷離有爲. 斷生至諦爲得常

等爲令衆生證入無爲前問次答. 有2疑難

解者自下重復問答顯之. 有三問答顯前涅

槃. 初師子吼執粗同細. 若不生滅是涅槃者

四相中生亦不生滅. 以何義故不名涅槃. 生

相云何不生不滅. 彼已起竟更不重生故名

不生. 生相非滅故言不滅. 下佛爲釋. 先述其

言不生不滅而有始終釋非涅槃第二師子

乘言重難. 若無始終卽是涅槃生死之法亦

無始終何故不得名爲涅槃下. 佛答之是生

經數:一七六四

經名:大般涅槃經義記卷第九

頁數:八四五

上	欄

死法悉有因果故非涅槃. 何以下釋. 涅槃之

體無因 果故. 第三師子乘言重難. 夫涅槃者

亦有因果總□佛語. 次別難之. 先擧昔偈難

破無因. 偈後長行擧佛昔言難破無果. 我

今當說沙門道果擧佛1略. 言沙門下擧佛釋

辭. 沙門三學. 道謂八正. 果謂涅槃. 世尊已

下就之結難. 云何說下總徵聖言. 下佛答之.

涅槃因者所謂佛性釋通昔偈. 佛性之性不

生涅槃故言無因解通今語. 能破煩惱故名

大果釋通昔言. 不從道生故曰非果解通

今語. 故無因果就今雙結下次廣上佛性不

思. 有四問答. 師子初問性之一異. 先爲兩定.

衆生佛性爲悉共有爲各各有若共有等就初

設難. 一得菩提一切同得法說難也如. 二

十下喩說難也. 佛性若下合喩難也. 若各

各等就後設難. 若各各有則是無常以理正

徵何以下釋可算數故. 然佛說下擧昔徵今.

佛昔說性不一不二云何各有. 若各各下以

今徵昔若佛今說各各別有云何昔今諸佛平

等佛性如空. 下佛答之. 初先法說. 性不一二

略立其宗. 佛性如空一切共有明不二也. 佛

等猶前諸佛平等. 如空猶前佛性如空若修

卽見明不一也. 次以喩顯. 草名忍辱喩前共

有. 牛若食下喩修卽見. 下合可知第二師

子乘言重難正難佛性. 因前說言修道見故

兼難聖道. 就難性中先就前喩進退兩定. 一

耶多耶. 下就設難. 知其一者牛食則盡難破

別得. 如草是一牛食則盡餘者無分. 若性是

一一人得時餘者無分云何說言修者皆見.

中	欄

如其多者云何而言性亦如是難破一義. 其

草若多性亦應多云何說言衆生佛性同共有

之如忍辱草. 下難聖道. 如佛所說修道見性

是義不然牒以總非. 何以下釋. 道若一者如

忍辱草則應有盡執一難破別得之義. 道若

多下執別難破具得之義. 其道旣多云何一

人能具修習. 旣不具修云何名得薩婆若智.

薩婆梵語. 此□名爲一切智也. 下佛答之正.

爲解性. 因其問故通論聖道. 釋意云何. 明法

雖一不妨別得. 文中先擧道樹二喩. 次約顯

法. 後擧門橋良醫三喩. 下約顯法第三師

子乘言重難. 先難前喩. 初牒直非. 何以下釋.

先在路者於後則妨云何無障難破初喩. 餘

亦皆爾. 類破後四. 聖道性下准喩難法. 可佛

答中偏解聖道佛性可知. 如汝所說義不相

應結非難辭. 下廣辯釋. 先明前喩少分非全

一切衆生同無明下更立全喩約之顯法. 前

中我喩少非一切總明非全. 下別顯之. 世漏

道等明喩異法. 無漏道下彰法異喩. 言無漏

道則不如是總□前喩. 下別□之. 令生無疑

□前障□. 平等無二□前無等. 無有彼此□

前彼此. 如是正道能爲佛性作了因下嘆以

顯勝. 先法後喩. 就後更立全喩之中十二因

緣衆生等有立喩顯法. 所修已下辯法同喩.

所修如是合前因緣. 等斷衆生煩惱已下合

上平等. 胎卵濕化是其四生. 界謂三界. 有者

所謂二十五有. 道謂六道. 其有證者彼此知

見無有障□. 遠答向前第二難中道若多者

云何具修. 今明證者彼此知見無有障□故

下	欄

可具修故名薩婆遠答向前亦不得名薩婆若

智. 第四師子重難向前. 佛性一義衆生身異

云何性一. 下佛爲辯. 先喩後合. 文顯可知

涅槃義記卷第八

應永三年六月十三日拭老眼補朽闕之處

了

法印權大僧都(生年六十四)

涅槃義記卷第九

隋淨影寺沙門釋慧遠述

下次廣上佛境不思. 境謂涅槃. 隨化示滅實

德常存. 實德雖存妙寂離相故曰不思. 斯德

難彰. 今寄化滅趣入以顯. 欲使衆生學佛捨

相趣入其中. 於中有四. 一寄滅處顯眞涅槃.

二寄滅時顯眞涅槃. 三寄嚴林顯眞涅槃. 四

寄滅身以顯證入

處中有二. 一寄城處對破外道明大涅槃常

樂我淨. 二寄林處明大涅槃常樂我淨. 就城

處中師子初問. 問意有三. 一問何故捨六大

城而來至此. 二問何故在此涅槃. 三問拘尸

弊惡之處如來何故於中涅槃. 下佛別答. 先

對後問. 汝不應言弊惡隘小略□其言. 應言

微妙以理敎示. 何以下釋. 諸佛菩薩所行之

處法說略釋. 如賤人下三喩顯示. 次合. 下結.

我念昔下答第二問. 有三復次. 一於往昔曾

於此處聞佛名號修行十善. 爲報地恩故來

在此. 二曾此處修四無量. 三曾此處見佛發

經數:一七六四

經名:大般涅槃經義記卷第九

頁數:八四六

上	欄

心故來在此. 我初出下對其初問明爲追逐

諸外道故捨六1之此. 先明捨六. 後到拘尸破

邪顯正. 先別後結. 別中有三. 一明六師先往

拘尸增物邪見. 二我見是下如來後到□邪

顯正. 三爾時六師作是言下明諸外道執邪

亂正如來對破. 初段可知第二段中初明

如來憐此衆生邪師所惑. 廣請菩薩大師子

吼. 雖於空下明集菩薩吼之所以. 師子吼者

說一切下出其所吼. 說無常樂辨生死法. 說

佛常等顯涅槃法第三段中初明如來破邪

顯正. 諸外道言若言如來常樂我下明諸外

道捨邪歸正. 前中有二. 一破外道卽法計我.

二六師言色非我下破彼外道異法計我. 前

中初約六根破我. 六師若言色是我外就五陰

破我. 就根破中先破邪執. 佛菩薩所見眞

下顯示正義. 前破邪中文別有二. 一外道立

我如來對破. 二外道徵佛如來爲釋. 前中初

先外道立我. 瞿曇有我我亦有我說邪亂正.

下辨我相. 於六根中且約眼說. 見者名我法

說以立. 次喩後合. 下佛對破. 見者名我是義

不然牒以總非何以下釋. 有三復次. 一根用

不俱破定有我. 人在一向六根俱用辯其喩

相. 若定有下徵法同喩. 若一根中不能已下

以法心喩破定有我. 二根用不□破定有我.

汝所引喩雖經百年因見無異辯其喩相. 眼

根若下徵法同喩明知無我. 三根用一向破

定有我. 人向異故見內見外辯其喩相. 眼根

若 下徵法同喩. 若不見下明法乖喩破定有

我自下外道反徵如來. 若無我者誰能見

中	欄

邪. 下佛爲釋. 先明四事和合名見. 次明無我.

下明衆生顚倒見我. 上來破邪顯正可知

下就五陰破定有我. 文別有四. 一破其邪. 二

顯其正. 三復破邪. 四復顯正. 初中先就色陰

以破類其餘四. 就色陰中初先破我. 後破常

等. 就破我中若色是我是亦不然擧以總非.

何以故下廣顯其非. 五句破之. 若色是我不

應醜陋是一破也. 何故復有四姓差別是二

破也. 何故屬他是三破也. 諸根缺漏是四破

也. 何不作天受地獄等是五破也. 若不能下

總以結破. 下破常等幷類餘陰. 文皆可知. 上

來破邪. 如來永下顯示正義. 復次色下重復

破邪. 如來身下重顯王義下次破其異陰

計我. 還初破邪. 後顯正義. 就破邪中文有四

對. 第一外道因前被破立異陰我. 言色至識

悉非是我我遍一切猶如虛空. 下佛對破. 有

三復次. 一就見徵破. 若遍有者則不應言我物

不見據本以徵. 若我周遍本來□遍一切處色

常應具見. 不應說言我初不見. 若初不見後

方見者. 見則本無便是無常云何言遍. 二就

趣以徵. 若我遍者五道之中應具有身令徵令

齊有. 懼立齊有. 下復徵破. 若具有者五道之

中應各受報. 云何說言轉離三塗受人天身.

三就一異徵破. 先爲兩定. 一耶多耶. 若一則無

父子等者難破一遍. 我若多下難破多遍. 若多

而遍此人之我遍彼身中. 彼人之我遍此身

中. 一切衆生五根業慧悉應齊等不應有別.

懼彼立等. 下復難破. 若當齊等云何說言根

具不具難破根等. 善業惡業難破業等. 愚智

下	欄

差別難破慧等第二外道乘言救義. 我者

無邊法非法與分齊各別. 以其別故修善法

者則得好身. 行非法者則得惡身故有差別.

下佛對破. 若如是者我聞不遍以別徵遍. 我

若遍下以遍徵別. 遍則此我到彼身中. 彼

我亦到此人身中. 是故善人亦應有惡. 惡

人亦應有其善業. 善惡旣通身報寧異. 若

不爾下結非其遍第三外道立喩救義. 譬

如一室燃百千燈燈別明通. 我亦如是如明

遍通. 修善行惡如燈各別不相雜合. 下佛

對破. 言我如燈是義不然牒以總非. 何以

故下廣顯非義. 句別有三. 一明從緣有隨燈

增長我不如是不得爲喩. 二明從燈出住在

異處我不如是不得爲喩. 三明與闇俱我不

如是不與無我同在一處. 以是義故不得爲

喩. 文中初言明與闇共略以標擧. 何以下

釋. 如燃一燈照則不了正論燈明與闇共住.

多燈乃了擧多顯少. 若初燈破不須後燈約

初徵後. 若須後燈知初共住將後證前第

四外道反徵如來. 若無我者誰作善惡. 下

佛先以四義別破. 若我作者云何名常如其

常者云何有時作善作惡是一破也. 若有時

作云何復得言我無邊是二破也. 若我作者

云何行惡是三破也. 若我知者云何生疑衆

生無我是四破也. 以是義下總以結破上

來破前. 下顯正義. 明佛常樂我淨及空. 文顯

可知上來第一破邪顯正. 若言如來常樂

我淨下明諸外道捨邪歸正上來廣明佛到

拘尸破邪顯正. 以是因緣我於已下總以結

經數:一七六四

經名:大般涅槃經義記卷第九

頁數:八四七

上	欄

之次就林處以顯涅槃. 先別後結. 別中有

四. 一寄八樹表彰八修. 二因此衆生護娑羅

林令諸弟子學之護法. 三因四王護娑羅林

卽令護法. 四以此林華果常茂能益衆生表

已能益聲聞諸衆. 以是下結

次寄滅時不顯涅槃. 於中初寄二月以顯. 師

子先問. 下佛答之. 先別後結. 別中四句. 一明

二月人多生於常樂說淨四倒之心. 佛爲破

之顯示如來常樂我淨. 先破常倒. 次爲破

二爲表如來二種法身謂眞與應. 三冬不涅

槃顯示智者不樂如來無常盡滅. 二月涅槃

顯示智者愛樂如來常樂我淨. 四以二月種

殖等事表彰弟子修諸善法. 於中有四. 一以

種殖喩諸衆生聞法發心種諸八根. 二江河

盈滿喩十方界菩薩雲集. 三百獸孚乳懷諸

弟子種諸善根. 四華果敷榮表示弟子修七

覺華得四道果下次就其十五日時表彰涅

槃師子先問. 生等四時皆以八日何故涅槃

獨十五日. 下佛先嘆. 後爲辯釋. 釋中有三. 一

五日時月無虧盈表佛涅槃無有虧盈. 二

十五日時月盛圓滿爲十一事顯佛德滿爲十

一事利益衆生. 三我眞實不入已下約就初

段明佛不滅愚人謂滅. 先法後喩

自下第三寄就嚴林以顯涅槃. 師子先問. 下

佛爲辯. 釋人顯處故曰莊嚴. 正爲明佛乘論

弟子弟子無量略擧六人. 通佛有七. 一一人

中皆初佛辯. 後師子吼就人領解. 辨舍利中

先嘆其智. 於怨親下嘆其心行. 智中十句. 大

智是總. 利等是別. 於理速入名爲利智. 於事

中	欄

速解說爲疾智. 斷障自在名解脫智. 於理窮

照名甚深智. 世義博通稱曰廣智. 窮佛敎海

名無勝智. 故經說言唯除佛世尊. 一切衆生

類欲比舍利弗智慧及多聞於十六分中不能

及其一. 何有勝者故名無勝. 所知不謬名爲

實智. 具成慧根總以結之

自下第四寄就滅身顯已證入大涅槃義內.

證難彰故寄滅身趣入顯之. 於中有四. 一師

子請住. 二如來不許. 三師子吼問佛滅意. 四

如來爲龍. 初中師子乘前請住. 唯有如來乃

能嚴林無則不端唯願大慈爲嚴常住下佛

答之. 先明不住. 後彰欲去. 明不住中合有二

十七復次文廣顯不住. 要攝爲四. 初一復次

以理反呵. 諸法無住云何請住. 二凡言住下

有六復次. 廣明如來住過永盡不應請住. 三

夫無住者名爲邊身下有十二復次. 廣明如

來無住德備不應請住. 四若有說言身口意

惡得善果下有八復次. 廣擧一切畢竟無事

顯佛無住. 初先廣擧. 後將類佛前明不住.

下明欲去. 如來於此入大三昧深禪定窟衆

不見故名入涅槃. 此乃寄人顯彰貫證令人

學也. 問曰上說如來畢竟常在世間不入涅

槃. 今以何故言已不住定入涅槃. 釋言佛

德有四種門. 一共門. □在世間未曾暫滅.

二住寂門. 未曾暫出. 第三反寂起用之門. 現

化隨物. 第四息用歸寂之門. 捨化歸眞. 前據

初門彰已在世畢竟不滅. 今就第四故說不

住入涅槃矣師子下復問佛滅意. 何故如

來入禪窟. 下佛廣以十四復次明入所爲.

下	欄

雖有多門宗意令人學佛趣入. 以是下結

從非內外訖來至此. 大段第三廣顯證法. 自

下第四勸修趣入廣顯證行. 此與向前第二

段中證行何別而須重論. 前第二中敎見如

來以趣實證. 今此文中敎見涅槃是一異也.

又前文中直明持戒乃至見性爲趣證行未就

人別. 此中就人彰行階降是二異也就此

文中階別有四. 初敎修三. 是初地上入證之

行. 次敎修十. 是種性上乃至解行趣證之行.

如佛昔告純陀已下敎修四種轉業之德. 是

善趣中趣證之行. 師子吼言一切衆生悉有佛

性應當修下. 就常沒人勸修聖道爲行趣證

初中有二. 一重明向前無相涅槃. 二何等比

丘能斷十下敎修趣入. 與下第二修十之中

其義相似 . 前明無相涅槃之中師子先問. 無

相定者名大涅槃以何因緣名爲無相. 下佛

爲辨. 初明遠離十種相故名爲無相. 先擧

次列後結可知. 夫著相下佛爲勸修. 乘明

愚智取捨得失. 先明取失. 句別有六. 後彰捨

得. 句亦有六敎修入中初略. 次廣. 後總結

嘆. 略中初問何等比丘能斷十相. 下佛爲辨.

1數數修三則斷十相總以標擧. 修時不一故

云數數. 有經亦云時時修也. 次別後結廣

中先問云何名爲定慧捨者問其行相. 定是已

下難破行義. 先難其定. 後類慧捨就難定

中定是三昧一切皆有云何方言修集三昧執

通難別. 心數法中有一定數. 衆生皆有執此

通有難破別修. 若心在下執別難通. 執住一

法是其三昧. 令餘皆非名爲難通. 法有總別.

經數:一七六四

經名:大般涅槃經義記卷第九

頁數:八四八

上	欄

總名爲生. 別名爲行. 行緣應通. 爲分總別隱

顯異名. 總法可以通相緣知. 故從緣心說之

爲緣. 別法唯是觀行推心方與相應. 故從行

心說之爲行. 今此文中先就總緣執別難通.

若心一境則名三昧自立道理. 此執別也. 若

更餘緣不名三昧難破他義. 異緣散動云何

名定. 此難通也. 如其不定非一切智約定難

知. 散心所緣乃是想識云何名智. 擧此爲欲

與定爲過. 非一切智云何名定約智難定. 不

能生智云何名定. 又復不與一切智俱易可

傾動云何名定. 下約別行執別難通. 若以一

行得三昧者自立道理. 餘行亦非難破他義.

若非三昧非一切智約定難智. 非一切智云

何名定約智難定. 慧捨如是類前難後. 雖言

如是於中細心有同有異. 同異如何. 約就凡

聖執通難別三行皆同. 一切衆生皆有慧數

亦有捨數. 云何方言修集慧捨. 約對境界執

別難通. 三行各異異相如何. 前難定中心住

一境名爲三昧. 餘緣則非. 就難慧中知一切

法名一切智. 知一則非. 難相云何. 若知一切

名一切智知一應非. 知一若非所依之定不

名三昧. 若非三昧云何名智. 就難捨中捨定

之捨難與慧同. 捨慧之捨難與定同下佛

答之. 先釋後難□答初問. 就釋難中先解後

番執別難通. □釋初番執通難別. 執別難中

先解初番總緣上難. 先牒直非. 何以下釋. 如

是餘緣亦一境者隨其分別各住一境. 何爲

非定. 行亦如是類解後番別行上難上來

解釋執別難通. 下次釋去執通難別. 先就定

中	欄

解. 言生先有是義不然牒以直非. 所以下釋.

言三昧者名善三昧簡惡無記. 衆生未有簡

聖異凡. 云何言下結非難辭. 以住前下約前

三昧類顯慧捨. 不同一切衆生所有慧捨二

數上來一段釋遣後難. 下解初問. 前問云

何定慧捨相佛今爲辨. 是中應先廣解三義

然後釋文. 義如別章文中八番. 一約境分別.

二就人分別. 三當相分別. 亦得名爲就能分

別. 四開合辨相. 五明修所爲. 六明相資助. 第

七約就三三昧門以別三行. 第八約就修時

辯異就初番中境別衆多如別章釋. 然今

且約事法論之. 事法該通且就色說. 安心色

事名爲三昧. 如世八禪. 若能觀色常無常等

名爲慧相. 定慧等修捨離偏習名爲捨相. 於

中初法次喩後合第二就人分別可知第

三當相分別之中定有五句. 初句能滅粗重

煩惱. 第二能除粗重惡業. 此二修始. 第三能

息輕微之業. 後二能離輕微煩惱. 此三行終.

以是下結慧中六句. 名爲正見正見眞諦. 亦

名了見了見世諦. 能見遍見廣前正見. 能見

於理. 知盡稱遍. 次第別相廣前了見. 知法不

亂名次第見. 隨法異知名別相見. 是名總結.

捨中四句. 名曰平等定慧齊修. 亦名不諍捨

離偏習. 此二約就定慧論捨. 又名不觀不觀

有無. 亦名不行不行有無. 此二約就如理辨

捨. 是名總結第四開合辨相之中偏論定

慧. 定中增數次第辨之先分爲二. 二有兩門.

一就位分. 二世俗八禪名爲世間. 無漏出世.

二約修分二. 亦得名爲就人分二. 先擧. 次列.

下	欄

下就人辨. 次增說三. 文顯可知. 次增說四. 下

品淨定喜爲下地煩惱所敗名爲退分. 非是

已退. 又爲自地煩惱所雜亦名退分. 中品淨

定堅守自地不爲下地煩惱所敗名爲住分.

又不爲於自地煩惱之所陵雜亦名爲住. 上

品淨定能厭自地欣心上靜名勝進分. 能作

大益是決定分. 有漏心中學觀諦理趣向聖

道名決定分. 能生聖道名作大益. 次增說五.

先總標擧. 五智總顯. 下列其名. 無食初禪離

□食故. 無過三昧亦是初禪. 離欲惡故. 身意

淸淨一心三昧是第二禪. 離六識中覺觀粗

動名身意淨. 內淨一處名爲一心. 因果俱樂

是第三禪. 常念三昧是四禪止. 得時不動故

曰常念. 次增說六. 前五猶是五停心觀. 觀事

住心. 但此於彼五停心中略無第四分折界

入. 分彼第五阿那般那以之爲二. 故亦有五.

數息義邊以爲第四. 阿那般那念覺觀過生

心厭離說爲第五念覺觀矣. 後一理觀. 次增

說七. 七有兩門. 前七就行定覺爲主. 餘六皆

是定家眷屬相從名定. 後七就人. 次增說八.

謂八解脫義如別章. 第八門中滅盡解脫經

論大同. 唯成實中說煩惱滅以爲第八. 次增

說九. 謂九次第定. 此九唯取根本禪體轉相

趣入不通方便. 次增說十. 謂十一切入. 少異

餘處. 無火一切加無所有是其異也. 何故如

是. 此乃爲破事火外道. 是故除□火一切入.

爲成十數加無所有. 十一切入廣如別章. 此

應具論次就慧中增數論之. 初說二種. 見

道已前名爲世間. 地上出世. 次增說三. 先擧

經數:一七六四

經名:大般涅槃經義記卷第九

頁數:八四九

上	欄

次列. 波若名慧. 毘婆舍那此名爲觀. □那名

智. 下辨其相. 於中兩番. 初約人論. 言波若者

一切衆生所謂凡夫. 凡夫衆生同有慧數. 毘

婆聖人所謂二乘. 二乘能觀四眞諦法名毘

婆舍. □那所謂諸佛菩薩. 以佛菩薩有一切

智故名□那. 下隨境別. 波若別相知世諦法.

毘婆總相知第一義. □那破相知一實諦. 次

增說四. 知四眞諦. 廣應無量且擧斯耳自

下第五明修所爲論定論慧. 略不明捨. 修定

爲三. 一爲不放逸厭伏煩惱. 二莊嚴大智依

之發慧. 三爲得自在依之起通. 修慧爲三. 一

觀生死爲知若過. 二增諸善爲息惡業. 三爲

破煩惱自下第六明相資助亦不論捨. 師

子先問. 如經中說毘婆舍那能破煩惱執慧

獨能. 是一問也. 何故復修舍摩他耶疑不假

定. 是二問也佛答有二. 一正對前問明偏

有失雙修有得. 二具二1法廣明雙益前中

有二. 一□前執明慧不破. 二若修定下釋去

後疑彰必須定. 前中毘婆能破不然牒問總

非. 何以下釋. 釋中廣明智慧不破. 明此何爲.

若取智慧能破下惱. 是取相心不能滅惑. 不

見智慧能破煩惱. 不見煩惱以爲所破. 是破

相心方能令惑畢竟不生. 今此爲成出世正治

故明不破. 與上文中智慧不破煩惱2而總其

義相似. 文中有十. 相從爲四. 初一復次明慧

不破. 次一復次擧無我人成慧不破. 次七復

明智慧不破. 後一復次復擧無我成慧不破

初復次中有慧無惱有惱無慧. 云何言破法

說以徵. 如明喩顯第二段中明無我人. 誰

中	欄

有慧惱而言慧破難其有破. 如其無下彰其

無破第三段中有七次. 第一約就到不

到義難其慧破. 先爲兩定. 若慧能破爲到不

到. 下就設難. 難別有三. 第一偏難不到能破.

若不到破凡應破者聖慧不與煩惱相到能破

煩惱. 凡亦不到何故不破. 二若到下偏難到

破. 若到破者初念應破徵初獨破不假後慧.

是義云何. 初念慧起與惑相對此應能破. 後

念不到應當不破. 若後不破何用後慧. 若初

不破後亦不破遮他救義難後共破. 他人救

言初不獨破故須後念與前共破. 故今難之.

初念到惑尙不能破後念不到云何能破. 若初

到破是則不到遮他救義難破後到. 他人救言

初念到惑後念亦到是故俱破. 故今難之. 若

初到破在後破者便是不到. 隔初念故. 後

旣不到何得說言到故方破. 云何說言慧能

破者總以結呵. 三若到不到而能破下雙難

二關. 因前難故他人救言初念到破後念不

到亦皆能破. 故今牒擧非其不然. 不然之相

備如前難. 若言到破如上後難. 言不到破如

上初難. 此初復次二就伴獨難慧能破. 若

毘婆舍能破煩惱爲獨爲伴進退兩定. 下就

設難. 若獨能破菩薩何故修八正道難其獨

破. 若伴已下難其伴破. 若伴故破獨則不

破約伴破獨. 若獨不破伴亦不破約獨破伴

先法次喩後合可知三如地下明惑性滅不

假慧破. 如地堅等立喩顯法. 明其四大各

有自性非因緣作. 如四大下約之顯法. 明

惑自斷不由智慧. 若是斷下徵破由慧. 以是

下	欄

義下結慧不破四如鹽下明不滅法慧不能

破. 先擧直非. 如鹽性□令異□等擧他立喩.

智慧性滅令法滅者擧他 法說. 不然總非. 何

以下釋. 若法不滅云何智慧强能令滅五

若言鹽下明慧性滅不能滅他. 先擧直非. 若

言鹽□令異物□擧他立喩. 慧滅亦爾擧他

法說. 不然總非. 何以下釋. 慧性自滅云何滅

他. 以是下結六法有二下明解與惑二俱

性滅無相破義. 先擧二滅. 性及畢竟列其二

名. 下就設難. 若性滅者云何而言智慧能滅

七若言慧滅如火燒下明所破結. 無相可

見彰慧不破. 於中有三. 一不同世物被燒可

見. 二不同樹木被斫可見. 三不同外道離六

大城拘尸那現爲是不破. 此七復次合爲第

三廣就智慧明不能破自下第四還擧無我

成慧不破. 諸法性空誰令生滅是法無我. 共

生異滅無造作者是人無我. 唯法生滅更無

我人故無作者. 人法□無誰修智慧破諸煩

惱. 此□初執彰慧不破若修定下釋去後

疑顯必須定. 於中有三. 一明修有益. 若修

3集定得正知見. 二以是義下引說彰益. 三若

不修下擧損顯益. 初先反明不修之損. 若不

修定世事不了肉於出世擧近肉遠明無出益.

若無定下明無世益. 平處顚墜違行過也. 人

天平處顚墜三塗. 心緣異等違事過也. 心緣

異法口宣異言口業錯謬. 耳聞異聲心解異義

意業錯謬. 欲造異字手書異文身業錯謬. 下

顯修益. 修則大益成因益也. 乃至菩提得果

益也上來第一正對前問彰偏有過雙修有

經數:一七六四

經名:大般涅槃經義記卷第九

頁數:八五○

上	欄

益. 自下第二廣顯雙益. 於中有二. 一明二行

相資之益. 二修是二法調攝根下趣果之益.

前中初言具二大益總以標擧. 定智列名. 如

刈已下八番廣辨. 皆初立喩. 後約顯法. 八中

初三離過行中明相資助. 次一就其攝善行中

明相資助. 次一復就離過行中明相資助. 後

三復就攝善行中明相資助. 以是下結趣

果益中初向菩提. 四倒暴下明向涅槃. 向菩

提中先離有爲. 不久成下趣向無爲. 爲欲成

下能益衆生. 離有爲中初修二法能調五根.

堪忍已下不隨惑緣. 常能遠下內息惡覺. 不

隨緣中初忍違緣不生瞋忿. 不爲利下能忍順

緣不生貪染. 不爲邪下識達邪法不能癡見.

亦可初明修二調根. 堪忍已下不隨惑緣. 於

中六句. 一外忍違緣. 二常攝下內離瞋惱. 此

二一對. 三不爲利下外離順緣. 四客塵下內

除貪染. 此二一對. 五不爲邪下外遠邪法. 六

常能下內捨惡覺. 此二對. 除皆可知向涅

槃中先辯後結. 辯中有六. 一不動行. 修是二

法不爲四倒外道邪術三法所動. 二受樂行.

常受妙樂. 三覺知行. 能解深義. 四重明不動.

苦樂不及. 五重明受樂. 爲世敬嘆. 六重明覺

知. 初見生死及非生死明知法相. 了法界等

明知法性. 是則下結自下第七約三三昧

以別三門. 說空三昧以之爲定. 住第一義心

不動故. 無願名慧. 慧見生死生厭離故. 無相

名捨. 捨衆相故自下第八約時分別. 初先

略辨. 師子言下問答廣論. 文顯可知前略

次廣. 若修三下總以結嘆

中	欄

次敎修十. 於中還初明涅 槃果. 後敎修人. 與

前相似. 果中師子初先領前. 問後起發. 無十

相故名大涅槃是領前也. 以何緣故名無生

等是問後也. 問有十一. 下佛爲釋. 諸結火滅

名滅度者滅煩惱障. 言離覺觀名涅槃者滅

除智障. 除捨妄智名離覺觀. 由離覺觀得爲

涅槃寂靜之義故名涅槃. 與下文中斷除三

十七品所行名爲涅槃其義相似. 問曰涅槃

此□名滅. 蓋乃胡漢相□而已. 今云何言諸

結火滅名爲滅度. 離覺觀故曰涅槃. 釋言外

國名字衆多. 故於滅中隨義不同立種種名.

或名涅槃. 或彌留陀. 或曰毘尼. 如是非一. 故

彼外國諸結火滅名彌留陀. 離覺觀者說爲

涅槃. 此方名少. 同□爲滅. 其猶外國菩提末

伽此同名道. 但今文中爲別兩義. 彌留陀滅

□爲漢言名爲滅度. 涅槃之滅仍存胡本說

爲涅槃. 經中此例亦應不少敎修入中師

子先問. 成幾能見無相涅槃至無所有. 下佛

爲辨. 先擧次列. 十中初信起行方便. 後九正

行. 信中初列. 云何下釋. 先問次辨. 辨中有

二. 一修正信. 二離邪信. 修正信中地持有八.

廣如上辨. 此但有五. 信佛法僧卽爲三也. 信

十方佛方便示現是彼信佛菩薩神力. 今略

論佛. 一切有性卽是彼中信眞實義. 通前爲

五. 此明正信. 不信如來生老死等明離邪信.

是名下結就後九中初戒離惡. 後八修善

戒中初列. 云何下釋. 先問次辨. 辨中有二. 一

擧過勸捨. 二辨淨敎修. 前擧過. 中偏擧□過.

以難離故. 於中四番簡粗論細. 文顯可知. 後

下	欄

辨淨中明捨諸根唯心實義. 是名結之就

後八中初一近友攝善方便. 後七正行. 七中

初一明修止行. 止謂寂靜. 後六作行. 作中精

進提作善心. 後五所作. 五中初一起菩提願.

所謂六念. 後四明起菩提之行. 初一利他. 軟

語列名. 次辨其相. 言實語者不妄語也. 妙語

先問不惡口也. 言時語者合時善言不兩舌

也. 言眞語者不綺語也. 是名結之. 次一自利.

護法列名. 次辨其相. 先自護持. 後見他學隨

順供養. 是名下結. 次一利他. 有乏施與. 後一

自利. 具慧列名. 次辨其相. 知四種法. 一觀佛

果常樂我淨. 二觀衆生有性正因. 三觀染淨

二種法相. 觀二總擧. 所謂下別. 空等生死. 下

不空等是涅槃. 四觀眞妄對治修捨. 異法

可斷謂妄想. 異法不斷所謂眞識. 此二先

際. 異法緣生有作行因藉緣熏發眞行始起

名從緣生. 異法緣見無作行因藉緣顯了眞

性始現名從緣見. 此二中際. 異法緣果方便

菩提從因修生故名緣果. 異非緣果性淨涅

槃不從因生 名非緣果. 此二後際. 是名結之.

具十起具總以結嘆

自下第三明善趣中修習轉業趣證之行. 於

中有三. 一汎明一切諸業不定終可轉滅. 二

一切衆生不定業多定業少下明轉業相. 三如

佛說非一切業定得果下明轉業行前中有

四. 一問. 二答. 三難. 四通. 問中初明善業定

障. 謗方等下惡業定障. 擧善顯惡. 善中偏

就純陀設難. 以彼供佛福無盡故. 初言如佛

先告純陀汝已見性得涅槃等是義云何牒以